section_heading: Buffalo Sabres (1998. – 2000.)
paragraph_text: Na draftu 1996. godine izabrali su ga Buffalo Sabres, u 2. krugu, 27. ukupno.<ref>[http://www.nhl.com/ice/draftsearch.htm?year=1996&round=2&supl=N NHL Draft 1996., 2. krug (NHL.com)] Međutim, Sarich je morao pričekati na svoje prve nastupe u dresu Sabresa sve do sezone 1998./99. Nažalost, profesionalni dio karijere nije mu lako počeo te se u dvije sezone nije previše naigrao u NHL-u. Za Sabrese je odigrao tek 46 utakmica, najviše u sezoni 1999./00. Većinu vremena proveo je u AHL-u igrajući za njujorški Rochester Americans.